কামাল হোসেনকে নেতা মেনে জোট করায় বিএনপিকে নিয়েও কটাক্ষ করেন বাণিজ্যমন্ত্রী। বলেন, ‘বিএনপি ২১ আগস্ট গ্রেনেড হামলার মূল পরিকল্পনাকারীকে দলের ভারপ্রাপ্ত চেয়ারম্যান বানিয়েছে। দৈন্যতায় ভোগা একটা দলে যোগ্য কোন লোক নাই বলেই ড. কামাল হোসেনের মতো একজন দল ত্যাগকারীকে নেতা হিসেবে বেছে নিয়েছে। যিনি কখনো সরসরি নির্বাচনে জয়ী হতে পারেননি। তাদের যে ঐক্যজোট ৭ দফা দিয়েছে তার সব কয়টি সংবিধান পরিপন্থী। কোনটাই গ্রহণযোগ্য নয়।’